Source: https://www.riigiteataja.ee/akt/430102012014
Timestamp: 2019-01-19 04:34:28+00:00

Document:
Valjala Põhikooli põhimäärus – Riigi Teataja
Valjala Põhikooli põhimäärus
Valjala Põhikooli põhimäärus - sisukord
§ 16 Koolis toimuva õppekavavälise tegevuse korraldamise alused
§ 17 Kooli vastuvõtmine ja väljaarvamine
§ 18 Õppekeskkond
§ 21 Õpilaste vanemate õigused ja kohustused
§ 22 Tunnustamine ning tugi- ja mõjutusmeetmete rakendamine
§ 24 Personali koosseisu määramine
§ 25 Konkursi korraldamine ja atesteerimine
§ 27 Direktor
§ 31 Kooli sisehindamine
§ 33 Rahalised vahendid ja finantstegevuse korraldamine
§ 36 Kooli ümberkorraldamine, ümberkujundamine ja tegevuse lõpetamine
RT IV, 30.10.2012, 14
Vastu võetud 21.02.2011 nr 2
Määrus kehtestatakse kohaliku omavalitsuse korralduse seaduse § 22 lõige 1 punkt 34, § 35 lg 2 ning põhikooli ja gümnaasiumiseaduse § 66 lg 2 alusel.
Põhikooli nimi on Valjala Põhikool (edaspidi kool).
Kool asub Eesti Vabariigis Saare maakonnas Valjala vallas aadressiga Posti 18, 94302 Valjala alevik.
(1) Kool on üldhariduslik munitsipaalkool põhihariduse omandamiseks koolikohustuslikele õpilastele.
(2) Kooli pidaja on Valjala Vallavolikogu (edaspidi vallavolikogu) ja kool on Valjala Vallavalitsuse (edaspidi vallavalitsus) hallatav asutus.
(3) Kool juhindub oma tegevuses Eesti Vabariigis kehtivatest seadustest ja nende alusel kehtestatud muudest õigusaktidest, vallavolikogu ja vallavalitsuse õigusaktidest ning käesolevast põhimäärusest.
(1) Kooli teeninduspiirkond on Valjala vald.
(2) Vabade kohtade olemasolul võetakse õpilasi kooli ka väljastpoolt valda.
(1) Koolil on oma nimega pitsat ja oma eelarve Valjala valla eelarves.
(2) Kooli pitsat on ringikujuline, 35 mm läbimõõduga. Pitsati sõõri ülemisel äärel on kiri „EV Haridusministeerium* Saare maakond“ ja sõõri alumisel äärel kiri „Valjala Põhikool“. Pitsati keskel on Valjala valla vapi kujutis.
(1) Asjaajamine koolis toimub lähtuvalt arhiiviseaduses, avaliku teabe seaduses, isikuandmete kaitse seaduses, digitaalallkirja seaduses, märgukirjale ja selgitustaotlusele vastamise seaduses ning Vabariigi Valitsuse kehtestatud asjaajamiskorra ühtsetes alustes sätestatust.
(2) Kooli asjaajamise korraldus reguleeritakse asjaajamiskorraga, mille kehtestab kooli
direktor käskkirjaga. Õppe- ja kasvatustegevuse alaste kohustuslike dokumentide täitmine ja pidamine toimub vastavalt haridus- ja teadusministri kehtestatud kooli õppe- ja kasvatustegevuse alaste kohustuslike dokumentide täitmise korrale.
Kooli tegevuse eesmärk on luua koolikohustuslikele õpilastele tingimused põhihariduse omandamiseks statsionaarses õppevormis vastavalt põhikooli riikliku õppekava nõuetele, arvestades Valjala valla ja Valjala Põhikooli arengukavas seatud eesmärke.
1) luua õpilasele eakohane, turvaline, positiivselt mõjuv ja arendav õppe- ja kasvukeskkond, mis toetab tema õpihuvi ja õpioskuste, eneserefleksiooni ja kriitilise mõtlemisvõime, teadmiste ja tahteliste omaduste arengut, loovat eneseväljendust ning sotsiaalse ja kultuurilise identiteedi kujunemist;
2) aidata kaasa lapse ja õpilase kasvamisele loovaks, mitmekülgseks isiksuseks, kes suudab ennast täisväärtuslikult teostada erinevates rollides: perekonnas, tööl ja avalikus elus ning valida oma huvide ja võimete kohast õpiteed.
(1) Kooli järjepideva arengu tagamiseks koostab kool arengukava vähemalt kolmeks aastaks, võttes arvesse sisehindamise aruandes märgitud kooli tegevuse tugevusi ja parendus‧valdkondi.
(2) Arengukavas määratakse kooli arengu põhisuunad ja –valdkonnad, õpetajate täiend‧koolitus‧kava ja tegevuskava vähemalt kolmeks aastaks.
(3) Arengukava ja selle muudatused valmistatakse ette koostöös hoolekogu, õpilasesinduse, õppenõukogu ning vajadusel ekspertidega koolist või väljastpoolt kooli.
(1) Kool toimib üldhariduskoolina, milles on kolm kooliastet ja 1. - 9. klass.
(2) Täiendavate klassikomplektide moodustamise kooskõlastab direktor vallavalitsusega.
(3) Kooli juures tegutsevad pikapäevarühmad ja huviringid.
(1) Hariduse omandamine toimub põhikooli riikliku õppekava alusel koostatud kooli õppe‧kava järgi. Õppekava on õpingute alusdokument.
(2) Kooli õppekavas on üldosa ja ainekavad.
(3) Kooli õppekava kehtestab kooli direktor. Õppekava ja selle muudatused esitatakse enne kehtestamist arvamuse avaldamiseks kooli hoolekogule, õpilasesindusele ja õppenõukogule.
(1) Koolis kestab õppetöö 1. septembrist ühel kalendriaastal 31. augustini järgmisel kalendriaastal. Õppeaasta põhikooli osas koosneb õppe- ja eksamiperioodist ja koolivaheaegadest.
(2) Õppeperioodi pikkus põhikoolis on vähemalt 175 õppepäeva (35 nädalat), lõpuklassis koos eksamiperioodiga 185 õppepäeva. Lõpueksami päeval ja vähemalt kahel päeval enne seda õppetunde ei toimu. Lõpueksami päev ja sellele eelnevad kaks päeva arvatakse õppepäevade hulka.
(3) Õppeperioodi arvestusühikud on õppetund, õppepäev, õppenädal, õppeveerand, poolaasta ja õppeaasta.
(4) Õppetöö põhivormiks on õppetund.
(5) Õppetunni pikkus koolis on 45 minutit.
(6) Õppetundide arv päevas ja nende järjekord määratakse tunniplaanis, mis on kooli päevakava osa. Päevakava kehtestab kooli direktor.
(7) Õpilase hindamise, järgmisse klassi üleviimise, täiendavale õppetööle ning klassikursust kordama jätmise täpsustatud tingimused ja kord ning klassi ja kooli lõpetamise kord on esitatud kooli õppekavas.
(8) Õppeveerandi jooksul läbitavad peamised teemad, vajalikud õppevahendid, hindamise korraldus ja planeeritavad üritused tehakse põhikooli õpilastele teatavaks õppeveerandi algul.
(9) Hindamisest teavitamise kord ja nõuded õpilase käitumisele esitatakse kooli kodukorras. Kool kasutab E-kooli teenuseid. Klassipäevikuna on kasutusel E-kooli päevik.
(10) Koolil on oma raamatukogu, mis töötab vastavalt haridus- ja teadusministri poolt kehtestatud kooliraamatukogude töökorralduste alustele. Raamatukogu kodukorra kehtestab direktor.
(11) Kool võimaldab õpilastele logopeedilist abi, individuaal- ja koduõpet ning rakendab muid kooli õppekavas määratud haridusliku erivajadusega õpilase õppe korraldamise põhimõtteid.
(12) Kool teeb koostööd lastevanematega. Kooli ja kodu koostööks kutsub kooli juhtkond vähemalt üks kord aastas kokku lastevanemate üldkoosoleku.
(13) Vähemalt üks kord õppeaasta jooksul viiakse õpilase/lapse ja tema seadusliku esindajaga läbi arenguvestlus, mille üldeesmärk on õpilase/lapse arengu toetamine. Arenguvestluse korraldamise tingimused ja korra kehtestab kooli direktor, esitades selle enne arvamuse andmiseks õppenõukogule ja hoolekogule.
(14) Õpetamist ja kasvatamist puudutavate vaidlusküsimuste või õppenõukogu otsusega mittenõustumise korral on vanematel õigus pöörduda kooli hoolekogu, Valjala Vallavalitsuse ja Saare maavanema poole.
§ 16. Koolis toimuva õppekavavälise tegevuse korraldamise alused
(1) Direktor võib kooli pidaja nõusolekul moodustada koolis pikapäevarühmi. Pikapäeva‧rühma töökorralduse ja päevakava kehtestab kooli direktor.
(2) Koolis korraldatava tegevuse puhul, mis ei ole kooli õppekava osa (edaspidi õppekava‧väline tegevus), võib kulude katmine toimuda õppekavavälises tegevuses osalejate kaas‧rahastamisel.
(3) Koolis võivad töötada nii tasulised kui ka tasuta huviringid. Lastevanemate soovil ja hoolekogu nõusolekul võib kool korraldada õpilastele ka tasulisi kursusi ja õppekäike.
(4) Õppekavaväliste tegevuste loetelu, kus kulude katmine toimub õppekavavälises tegevuses osalejate kaasrahastamisel, ja kaasrahastamise kaudu kaetavate kulude määra õppekavaväliste tegevuste lõikes kehtestab vallavolikogu. Ettepaneku vallavolikogule kaasrahastatavate õppe‧kava‧väliste tegevuste loetelu ja määrade kehtestamise kohta teeb direktor, kooskõlastades selle kooli hoolekoguga.
§ 17. Kooli vastuvõtmine ja väljaarvamine
(1) Õpilane võetakse kooli vastu haridus- ja teadusministri poolt kehtestatud õpilase kooli vastuvõtmise üldiste tingimuste ja korra järgi. Õpilase nimekirja arvamise otsuse teeb direktor.
(2) Õpilase koolist väljaarvamine toimub haridus- ja teadusministri kehtestatud õpilase koolist väljaarvamise korra järgi. Õpilase koolist väljaarvamise otsuse teeb direktor.
§ 18. Õppekeskkond
(2) Kooli sisustus, ruumid, hooned ja maa-ala on vastavuses Vabariigi Valitsuse kehtestatud tervisekaitse- ja päästeameti nõuetega.
(4) Õpilaste ja kooli töötajate turvalisuse tagamiseks võib kool kontrollida kooli hoonest või territooriumilt sisse- ja väljaliikumist.
7) saada koolis õppimise perioodiks õpilaspilet lapsevanema taotluse alusel;
10) saada sõidu- ja muid soodustusi Vabariigi Valitsuse ja Valjala Vallavolikogu poolt kehtestatud korras ja ulatuses;
11) pöörduda oma õiguste kaitseks ning vaidlusküsimuste korral kooli hoolekogu, valla‧valitsuse, Saare maavanema, haridus- ja teadusministeeriumi või lastekaitseorganisatsioonide poole;
12) õppida vastavalt vajadusele individuaalse õppekava järgi;
13) saada teavet kooli korralduse ja õpilaste õiguste kohta;
14) saada tasuta koolilõunat;
15) kasutada tasuta tööraamatuid ja õpikuid.
1) täitma koolikohustust ja osalema õppetöös vastavalt tunniplaanile ja õppekorraldusele;
4) käituma väärikalt, järgides üldtunnustatud moraalinorme;
§ 21. Õpilaste vanemate õigused ja kohustused
1) tutvuda teabega, mis puudutab õpilase poolt õppeveerandi jooksul läbitavaid peamisi teemasid, vajalikke õppevahendeid, hindamise korraldust ja planeeritavaid üritusi;
6) osaleda lastevanemate koosolekutel;
7) pöörduda kooli hoolekogu poole õpetamist ja kasvatamist puudutavate vaidlusküsimuste ja ettepanekute korral;
8) pöörduda oma õiguste kaitseks ja vaidlusküsimuste lahendamiseks vallavalitsuse, Saare maavanema, haridus- ja teadusministeeriumi või lastekaitseorganisatsioonide poole.
2) teavitama koheselt kooli õpilase puudumisest ja selle põhjustest hiljemalt õppest puudumise esimesel õppepäeval;
4) hüvitama õpilase süüliselt tekitatud varalise kahju rahaliselt vara taastamise väärtuses või vara asendamisega samaväärse varaga;
5) osalema lastevanemate koosolekutel
§ 22. Tunnustamine ning tugi- ja mõjutusmeetmete rakendamine
(2) Eesmärgiga mõjutada õpilasi kooli kodukorra kohaselt käituma ja teistest lugu pidama ning ennetada turvalisust ohustavate olukordade tekkimist koolis, võib õpilase suhtes rakendada põhjendatud, asjakohaseid ja proportsionaalseid tugi- ja mõjutusmeetmeid vastavalt põhikooli- ja gümnaasiumiseaduses sätestatud tingimustele ja korrale.
§ 24. Personali koosseisu määramine
Direktor teeb ettepaneku vallavalitsusele kooli töötajate ametikohtade kinnitamiseks.
§ 25. Konkursi korraldamine ja atesteerimine
(1) Kooli pedagoogilise personali ülesandeks on õpilaste õpetamine ja kasvatamine. Õppe- ja kasvatustöö tugineb õpilaste ning pedagoogide vastastikusele lugupidamisele ja teineteisemõistmisele ning koostööle kodudega.
(2) Kooli abipersonali ülesanne on kooli majanduslik teenindamine ning vara korrasoleku tagamine ja säilitamine.
(3) Personali konkreetsed tööülesanded, õigused, kohustused ja vastutus määratakse kooli kodukorra, töökorralduse reeglite, tööülesannete kirjelduse, töölepingu, ametijuhendi ning teiste õigusaktidega.
(4) Personalil on keelatud avalikustada kõrvalistele isikutele lapselt saadud teavet lapse perekonna kohta. Kui on selgunud, et lapse kodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver, on personal kohustatud sellest teavitama kooli direktorit, kes vastavalt vajadusele informeerib vallavalitsuse sotsiaaltöötajat või lastekaitsespetsialisti või noorsoopolitseid.
§ 27. Direktor
(2) Kooli direktor kindlustab kooli tulemusliku ja häireteta töö ning kooli õppekava, arengukava, üldtööplaani ja kodukorra täitmise, juhib õppe- ja kasvatustegevust koostöös õppenõukogu, kooli hoolekogu, õpilasesinduse ja vallavanemaga.
2) teeb oma pädevuse piires koolipidaja nimel tehinguid, mis on vajalikud õigus- ja haldus‧aktides, kooli põhimääruses, töölepingus ja ametijuhendis sätestatud ülesannete täitmiseks;
4) kehtestab käskkirjaga õpilase kooli vastuvõtmise ja koolist väljaarvamise või lahkumise vastavalt õigusaktidega kehtestatud nõuetele;
5) sõlmib, muudab, peatab ja lõpetab personaliga töölepinguid;
14) kehtestab kooli sisehindamise läbiviimise korra ja kinnitab sisehindamise aruande, esitades selle enne arvamuse andmiseks kooli hoolekogule ja vallavalitsusele;
3) ettepanekute tegemine pikapäevarühma tööks;
9) õpetamist ja kasvatamist puudutavate vaidlusküsimuste arutamine ja lahendusettepanekute tegemine;.
10) kooli kodukorra kooskõlastamine.
(2) Õpilaskond valib õpilasesinduse, kes esindab õpilaskonda koolisisestes suhetes ning suhetes rahvuslike ja rahvusvaheliste organisatsioonide, asutuste ja isikutega, valib täiskasvanud esindaja kooli õppenõukogusse ja hoolekogusse.
§ 31. Kooli sisehindamine
(2) Kool koostab sisehindamise aruande vähemalt üks kord kolme õppeaasta jooksul. Sisehindamise aruanne kooskõlastatakse kooli hoolekoguga ja vallavalitsusega ning aruande kinnitab kooli direktor.
(1) Kooli kasutuses oleva vara moodustavad talle Valjala valla vara eeskirja alusel vallavolikogu, vallavalitsuse või teiste isikute ja asutuste poolt sihtotstarbeliseks valdamiseks, kasutamiseks ja käsutamiseks antud maa, hooned, rajatised, seadmed, inventar ja muu vara.
(3) Kooli valduses olev vara on Valjala valla omand.
§ 33. Rahalised vahendid ja finantstegevuse korraldamine
(1) Kooli eelarve tulud moodustavad eraldised riigieelarvest ja Valjala valla eelarvest, laekumised ja annetused teiste omavalitsuste eelarvetest, sihtasutustelt, eraõiguslikelt juriidilistelt isikutelt ning füüsilistelt isikutelt, samuti kooli õppekava välistest tegevustest saadud tuludest.
(3) Kooli tegevuskulude katmises osalevad täies ulatuses teised kohalikud omavalitsused proportsionaalselt koolis õppivate õpilaste arvuga, kelle rahvastikuregistri järgne elukoht asub nende haldusterritooriumil.
(1) Riiklikku järelevalvet kooli õppe- ja kasvatustegevuse üle teostab Haridus- ja
Teadusministeerium ja Saare maavanem. Riikliku järelevalve prioriteedid, temaatilise järelevalve teostamise, selle tulemuste vormistamise ning tulemustest teavitamise korra kehtestab haridus- ja teadusminister igaks õppeaastaks enne eelmise õppeaasta lõppu.
§ 36. Kooli ümberkorraldamine, ümberkujundamine ja tegevuse lõpetamine
(4) Kooli ümberkorraldamise ja ümberkujundamise ning tegevuse lõpetamise otsusest teatatakse kirjalikult õpilastele, lastevanematele, pedagoogidele ja teistele töötajatele, haridus- ja teadusministeeriumile ning Saare maavanemale vähemalt viis kuud enne uue õppeaasta algust.
(1) Tunnistada kehtetuks Valjala Vallavolikogu 19. oktoobri 2000 määrus nr 8 “Valjala Põhikooli põhimääruse kinnitamine”
(2) Määrus jõustub 01. märtsist 2011.

References: § 16

§ 17

§ 18

§ 21

§ 22

§ 24

§ 25

§ 27

§ 31

§ 33

§ 36
 § 22
 § 35
 § 66

§ 16

§ 17

§ 18

§ 21

§ 22

§ 24

§ 25

§ 27

§ 31

§ 33

§ 36